Ցերնոլևո

Ցերնոլևո (նաև՝ Ցրնոլևո, , ), գյուղ հյուսիսարևելյան Ալբանիայում։ Ընդգրկված է Կուկասի գավառի Շիշտավեց համայնքի կազմում։ Տեղակայված է Ալբանիայի Գորա պատմական նահանգում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Վերջիններս Ցերնոլևոյից բացի բնակվում են նաև Բորյեում, Պակիշայում, Կոշարիշտեում, Օրեշեկում, Օրգոստոյում, Շիշտևացում և Զապոդում։

Ցերնոլևո գյուղին ամենամոտ տեղակայված բնակավայրը Օրեշեկ գյուղն է, որ տեղակայված է Ցերնոլևոյի հարավարևելյան կողմում։

Պատմություն 
Բալկանյան երկրորդ պատերազմից հետո՝ 1913 թվականին, Գորայի մի մասը, այդ թվում՝ Ցերնոլևո բնակավայրը, հանձնվեց Ալբանիային։ 1916 թվականին դեպի Մակեդոնիա ու Պոմորավյե կատարած գիտարշավի ժամանակ Ցերնոլևո է այցելել բուլղարացի լեզվաբան Ստեֆան Մլադենովը, ում հաշվարկներով այդ ժամանակ գյուղում կար շուրջ 55 տուն։

Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Ցերնոլևո գյուղում կար շուրջ 60 տուն։

Ծանոթագրություններ 

Ալբանիայի բնակավայրեր